CELEX: 62011CN0127
Language: da
Date: 2011-03-11 00:00:00
Title: Sag C-127/11: Anmodning om præjudiciel afgørelse indgivet af Arbeidshof te Antwerpen (Belgien) den 11. marts 2011 — Aldegonda van den Booren mod Rijksdienst voor Pensioenen

21.5.2011   
            
            
               DA
            
            
               Den Europæiske Unions Tidende
            
            
               C 152/15
            
         Anmodning om præjudiciel afgørelse indgivet af Arbeidshof te Antwerpen (Belgien) den 11. marts 2011 — Aldegonda van den Booren mod Rijksdienst voor Pensioenen
   (Sag C-127/11)
   2011/C 152/27
   Processprog: nederlandsk
   
      Den forelæggende ret
   
   Arbeidshof te Antwerpen
   
      Parter i hovedsagen
   
   
      Sagsøger: Aldegonda van den Booren
   
      Sagsøgt: Rijksdienst voor Pensioenen
   
      Præjudicielle spørgsmål
   
   
               1)
            
            
               Er artikel 52, § 1, i kongelig anordning af 21. december 1967 om fastsættelse af alders- og efterladtepensionsordningen for arbejdstagere, hvorefter en efterladtepension nedsættes som følge af en forhøjelse af den alderdomspension, der tildeles i medfør af lov af 31. maj 1956 om almindelig alderdomspension, på grund af indførelsen af ligebehandling af mænd og kvinder ved lov af 28. marts 1985, forenelig med fællesskabsretten, navnlig med artikel 46a i forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1)?
            
         
               2)
            
            
               Er artikel 52, § 1, i kongelig anordning af 21. december 1967 om fastsættelse af alders- og efterladtepensionsordningen for arbejdstagere forenelig med fællesskabsretten, navnlig med artikel 10 og 39-42 i traktaten af 25. marts 1957 om oprettelse af Det Europæiske Fællesskab, såfremt denne bestemmelse fortolkes således, at en alderdomspension, der er tildelt i medfør af lov af 31. maj 1956 om almindelig alderdomspension, skal opfattes som en alderdomspension i den forstand, hvori begrebet er anvendt i denne bestemmelse, eller som en lignende ydelse, og såfremt der foreligger uforenelighed, kan artikel 52, § 1, i kongelig anordning af 21. december 1967 om fastsættelse af alders- og efterladtepensionsordningen dermed ikke anvendes?
            
         
      (1)  EFT 1971 II, s. 366.